text: [{"text_idx": "#000000", "text": "Commentary on the beautiful city of Fuglafjordur in the Faroe islands, including photos and news"}, {"text_idx": "#000005", "text": "Tann 4. august var\u00f0 fuglfir\u00f0ingurin Sigur\u00f0 Simonsen sjeyti a\u0301r, og honum so li\u0301kt \u2013 uttan naka\u00f0 ho\u0301vasta\u0301k. Eg kann ikki lata vera vi\u00f0 at skriva n\u00f8kur or\u00f0 um henda tignarliga og vitborna mann, i\u00f0 vi\u00f0 si\u0301num li\u0301till\u00e6ti og spakf\u00f8ra og r\u00e6ttvi\u0301sa lyndi er farin um tey sjeyti. Sum alti\u0301\u00f0 ynskti hann, at li\u0301ti\u00f0 ver\u00f0ur gj\u00f8rt burtur u\u0301r s\u00e6r, og solei\u00f0is fo\u0301r hesin dagur eisini."}, {"text_idx": "#000006", "text": "Vi\u00f0 toli, ey\u00f0my\u0301kt og gudso\u0301tta hevur hann bori\u00f0 b\u00e6\u00f0i go\u0301\u00f0ar og ringar ti\u0301\u00f0ir, og longu sum 14 a\u0301ra gamal fo\u0301r hann til skips. Hetta var ikki av grammleika, ella ti\u0301 evnini ikki vo\u0301ru til at fara lestrarvegin. Nei, hetta var ney\u00f0ugt, ti\u0301 fyrit\u00f8kan hja\u0301 fa\u00f0irinum, i\u00f0 lat byggja Vo\u0301n, fyrsta havgangandi skipi\u00f0, bygt i\u0301 F\u00f8royum, var farin av kno\u0301ranum, og skuldu foreldur og systkin ikki ver\u00f0a sett u\u0301t, so ma\u0301tti meira innt\u00f8ka til, og hetta hepna\u00f0ist vi\u00f0 eitt nu\u0301 hja\u0301lp hansara."}, {"text_idx": "#000007", "text": "Ho\u0301ast li\u0301tla sku\u0301lagongd, men go\u0301\u00f0a og holla undirvi\u0301sing i\u0301 li\u0301vsins sku\u0301la i\u0301 andaligum sum i\u0301 ti\u0301miligum h\u00f8pi, heima og sum o\u0301viti millum menn a\u0301 skipsdekki, megna\u00f0i hann at ver\u00f0a millum teir bestu, ta\u0301 i\u00f0 hann to\u0301k skipsf\u00f8rarapro\u0301gv."}, {"text_idx": "#000014", "text": "Skipi\u00f0 fo\u0301r i\u0301 vinnu, ikki i\u0301 traditionellu vinnuna, men a\u0301 bu\u0301rfiskavei\u00f0u, i\u00f0 var pu\u0301ra o\u0301kent fyri okkum. Flestu av okkum iva\u00f0ust i\u0301, um hesir menn vo\u0301ru vi\u00f0 teirra fullu fimm, ti\u0301 i\u0301l\u00f8gurnar vo\u0301ru sto\u0301rar, men hetta var ein pu\u0301ra r\u00f8tt avger\u00f0, i\u00f0 hevur veri\u00f0 til gagns fyri samfelag, skip og manning."}, {"text_idx": "#000015", "text": "Eg havi her bert tiki\u00f0 okkurt u\u0301r ru\u0301gvuni um henda merkismann, men ta\u00f0 slepst ikki undan at nevna, at hetta er tri\u00f0ja skei\u00f0i\u00f0, hann hevur siti\u00f0 sum borgarstjo\u0301ri i\u0301 Fuglafir\u00f0i."}]